Document ID: /roh_data/filtered/fineweb-2-filterrobots_roh.jsonl.gz/40328

La lubientscha da bajegiar ha la societad da construcziun gia sin maisa. La citad da Cuira ha lubì il project. Ma plirs vischins èn sa miss ensemen ed han fatg recurs.
Ils recurs èn ina schicana.
Ils recurrents n'han betg vulì prender posiziun tar la chaussa. Quai ha lur advocat ditg sin dumonda. Il medem vala per Caroline Kalberer, che maina ils kinos Center ed Appolo a Cuira. Ella ha gia cumbattì il nov kino sin pliras vias. Kalberer vul dentant betg prender posiziun.
Dispitim giuridic
La Dretgira administrativa dal chantun Grischun decida vers la fin d'avrigl, sco ella ha confermà ad RTR. Sch'ella dat raschun als patruns da construcziun e sch'il cas na vegn betg tratg vinavant al Tribunal federal, pudess la construcziun cumenzar bainspert. Vegn il cas dentant tratg vinavant, resta il prà a Cuira Vest anc pli ditg vids.
RR actualitad 07:00